VS000676
Datum: 1992-09-02T02:00:00.000+02:00
datum_sodbe_i_stopnje: 1994-11-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 1500000 SIT
opombe: II Ips 221/96. Reviziji tožene stranke je bilo delno ugodeno, odškodnina za ZŽA je bila z 1.500.000,00 SIT znižana na 800.000,00 SIT. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Škodni dogodek

Poškodovala se je v prometni nezgodi.

Poškodba

Zvin vratne hrbtenice, udarec v levo golen in udarnina na desni strani čela.

Telesne bolečine

600000 SIT Tri tedne srednje hude, šest tednov lahke trajne. Bolečine niso prenehale, temveč se širijo v rame in v zgornjo okončino in povzročajo glavobole. Izboljšanja ni pričakovati.

#### Ambulantno zdravljenje

Zdravljenje je trajalo 4 mesece. Nevšečnosti med zdravljenjem so predstavljali pregledi na travmatološki kliniki, kjer je bila šestkrat, imobilizacija za vrat, ki jo je nosila deset dni v obliki mehke Schanzove kravate, nato pa v obliki plastične opornice tri tedne, nevšečnost je predstavljalo rentgensko slikanje. V bolniškem staležu je bila 4 mesece.

#### Rehabilitacija

Fizikalna terapija je trajala tri tedne.

Strah

100000 SIT Tožnica je trpela sekundarni strah, ki je trajal dva meseca in pol. Pri tožnici so se težave z vratno hrbtenico postopoma večale, zato je bila v strahu zaradi možnih posledic, zlasti ker so dodatni rentgenski posnetki pokazali, da gre za hujšo poškodbo, kot je sprva kazalo.

Zmanjšanje življenjske aktivnosti

800000 SIT Tožničino vsakdanje življenje ni bistveno okrnjeno in se težave kažejo le pri prisiljeni drži vratne hrbtenice in pri težjem delu. Ker je tožnica kozmetičarka, mora pri svojem delu vlagati več truda, kot ga je vlagala, preden je bila poškodovana. Toda večji napor je potreben le pri določenih opravilih (masaža telesa), medtem ko opravlja druga dela brez težav.

Skaženost

Zahtevek je bil zavrnjen.

---

ZOR člen 200, 203